Φιλαρμονική του Έλβα

Η Φιλαρμονική του ΈλβαΕνίοτε η αίθουσα αναφέρεται και ως Φιλαρμονική του Αμβούργου, ονομασία που προκαλεί σύγχυση με την Κρατική Φιλαρμονική Ορχήστρα του Αμβούργου (Philharmonische Staatsorchester Hamburg). () είναι μέγαρο μουσικής στη συνοικία Χάφεν-Σίτι του Αμβούργου, επάνω στη χερσόνησο Γκράσμπρουκ που περιβάλλεται από τον ποταμό Έλβα, και είναι ένα από τα μεγαλύτερα στον κόσμο.  

Από το 2017 είναι η έδρα της NDR Elbphilharmonie Orchester (Ορχήστρα της Βορειογερμανικής Ραδιοφωνίας της Φιλαρμονικής του Έλβα), που έως τότε ονομαζόταν NDR Sinfonieorchester (Συμφωνική Ορχήστρα της Βορειογερμανικής Ραδιοφωνίας· το NDR συνιστά συντομομορφή του Norddeutscher Rundfunk: Βορειογερμανική Ραδιοφωνία ή Ραδιοφωνία της Βορείου Γερμανίας). 

Το προσχέδιο της αίθουσας επεξεργάστηκε το αρχιτεκτονικό γραφείο Herzog & de Meuron.  Τα επίσημα αποκαλυπτήρια έγιναν στις 11 Ιανουαρίου 2017 10 χρόνια μετά την οικοδόμηση. Το ύψος του κτίριου είναι 110 μέτρα. Εκτός από μεγάλη αίθουσα συναυλιών με 2100 θέσεις, υπάρχει μικρή αίθουσα συναυλιών με 550 θέσεις, ξενοδοχείο με 244 δωμάτια, 45 διαμερίσματα, καταστήματα, εστιατόρια και στάθμευση. Στον 8ο όροφο υπάρχει δωρέαν εξέδρα παρατήρησης.

Παραπομπές

Εξωτερικοί σύνδεσμοι

 Επίσημη ιστοσελίδα

Κατηγορία:Αμβούργο
Κατηγορία:Αίθουσες συναυλιών